Pastorie-moord: Twee verdagtes verskyn in hof | Maroela Media
Pastorie-moord: Twee verdagtes verskyn in hof
Martin Brits en Elliot Mhlambi tydens ‘n vorige hofverskyning.Foto: Lani Fouché, OFM
Die twee mans wat van die moord op ds. Willem Brits van Harrismith en sy aanstaande skoonseun, Gerhard Vermeulen, verdink word, het gister vlugtig in dié dorp se landdroshof verskyn.
Die saak teen ds. Brits se seun, Martin (28), en sy medebeskuldigde Elliot Mhlambi (41) is tot 17 April uitgestel vir verdere ondersoek. Martin het verlede jaar voor ŉ landdros van Fouriesburg skuldig gepleit op die aanval. Hy en Mhlambi word daarvan beskuldig dat hulle ds. Brits (60) en sy vrou Dorothea (59) op 8 November 2012 in hul pastoriehuis met ŉ byl aangeval het. Ds. Brits het die volgende oggend in die hospitaal aan sy beserings beswyk. Vermeulen (25) is tydens die voorval doodgeskiet. Dorothea het erge hoofbeserings opgedoen en woon tans in ŉ tehuis vir bejaardes in die dorp.
Martin is een van die Brits-egpaar se vier aangenome kinders. Intussen moet die egpaar se dogter, Thea (24), weer op 11 Maart in die dorp se landdroshof verskyn op aanklagte van diefstal en die rig van ŉ vuurwapen.
Aus-vrou in SA vermoor
Foto’s: Vrystaat se webtuiste kos glo $40, regering betaal glo R40m